b'\n_START_ARTICLE_\nJohannes de Jong\n_START_SECTION_\n\xc5\xbdivljenjepis\n_START_PARAGRAPH_\n15. avgusta 1908 je prejel duhovni\xc5\xa1ko posve\xc4\x8denje._NEWLINE_3. avgusta 1935 je bil imenovan za nad\xc5\xa1kof pomo\xc4\x8dnika Utrechta in za naslovnega nad\xc5\xa1kofa Rhusiuma; 12. septembra istega leta je prejel \xc5\xa1kofovsko posve\xc4\x8denje. 6. februarja 1936 je nasledil nad\xc5\xa1kofovski polo\xc5\xbeaj._NEWLINE_18. februarja 1946 je bil povzdignjen v kardinala in imenovan za kardinal-duhovnika S. Clemente.\n_START_SECTION_\nMed Drugo svetovno vojno\n_START_PARAGRAPH_\nJohannes de Jong je bil odlo\xc4\x8den protinacist. Dejal je, da ne \xc5\xbeeli biti drugi Innitzer , ki je ob An\xc5\xa1lusu Avstrije k Rajhu navdu\xc5\xa1eno pozdravil Hitlerja \xe2\x80\x93 za kar ga je Pij XI. poklical na odgovornost. De Jong pa je zapovedal svojim duhovnikom, da morajo odre\xc4\x8di zakramente nizozemskim nacistom. _NEWLINE_Med Drugo svetovno vojno je bil eden glavnih voditeljev nizozemskega odpora zoper nem\xc5\xa1ko-nacisti\xc4\x8dno zasedbo Holandije. 26. julija 1942 so nizozemski \xc5\xa1kofje \xe2\x80\x93 vklju\xc4\x8dno z nad\xc5\xa1kofom De Jongom, objavili pastirsko pismo, v katerem so javno obsodili odvajanje nizozemskih delavcev in \xc5\xbdidov v Nem\xc4\x8dijo. Nacisti so se ma\xc5\xa1\xc4\x8devali z zajetjem \xc4\x8dez 40.000 katoli\xc4\x8danov \xc5\xbeidovskega porekla, vklju\xc4\x8dno z Edito Steinovo. _NEWLINE_Vatikan si je vzel nizozemsko izku\xc5\xa1njo za svarilen zgled, in se je zatekel k molku med Holokavstom.  Po tem nem\xc5\xa1kem ma\xc5\xa1\xc4\x8devanju je dejala sestra Pasqualina Lehnert, gospodinja in zaupnica Pija XII., da je bil pape\xc5\xbe prepri\xc4\x8dan o tem: \xc4\x8de je \xc5\xa1kofovo oporekanje stalo 40.000 \xc5\xbeivljenj, bi pape\xc5\xbeevo oporekanje terjalo po njegovem mnenju vsaj 200.000 nedol\xc5\xbenih \xc5\xbeivljenj. Teh pa ni bil pripravljen \xc5\xbertvovati; politiki, generali in diktatorji se lahko igrajo s \xc4\x8dlove\xc5\xa1kimi \xc5\xbeivljenji \xe2\x80\x93 pape\xc5\xbe pa se ne more.'